Tisztelt Szülők!

**Tájékoztatás az étkezéssel kapcsolatos fontos tudnivalókról**

**Étkezés igénylése:**

* Az iskola honlapjáról letölthető „Étkezési igény” nyomtatvány kitöltésével és megküldésével történik.

**Számla/számla rendezése**

* Az étkezés igénylésekor válaszhatnak, hogy átutalással, postai csekkel, vagy OTP Szép Kártyával (online fizetés iMenza regisztrációval) kívánják-e rendezni a számlát.
* A postai csekkeket a tanító néniktől/osztályfőnököktől kapják meg a gyerekek.
* Az étkezési díjról kiállított elektronikus számlát tárgyhót megelőző hónap elején küldjük az igénylésnél megadott email címre, minden fizetési forma esetében.

**Étkezés lemondása:**

* Hiányzás esetén, az étkezés lemondását az első hiányzási napon, reggel 08:30-ig kérjük emailben jelezni. A lemondást 1 napos átfutási idővel kezeljük, azaz következő naptól érvényes.
* Kérjük emailben jelezni, hogy gyermekük mikortól jön iskolába, mikortól kérnek ismét étkezést, mert az étkezési kártyát aktiválni kell.
* Az ingyenes ellátásra jogosult családoktól is kérjük az étkezés lemondását, illetve igénylését a fentiek szerint.
* **Az étkezés lemondása, igénylése a szülő feladata.** A lemondott napokat a következő havi számlán jóváírjuk. Lemondás hiányában nem tudjuk jóváírni a hiányzó napokat.

**Étkezési kártya:**

* Alsó tagozatos diákok étkezési kártyáját a napközis tanító nénik kapják meg és ők kezelik.
* Felső tagozatos diákok megkapják az étkezési kártyájukat, saját maguk kezelik, gondoskodnak róla, hogy minden nap magukkal hozzák az iskolába.
* **Kártya nélkül nem lehet részt venni az étkezésben.**
* Az első kártya ingyenes. Elvesztése, rongálódása esetén az új kártya igénylését kérjük, írásban jelezzék. Beszerzéséig a diákok ideiglenes pótkártyát kapnak. Az új kártya díja 1500,- ft.

**Étkezés módosítása:**

* Étkezés módosítását (3-szori, 2-szeri, vagy csak ebéd), tárgyhót megelőző hónap 3.napjáig kérjük írásban jelezni.

További információt az étkezéssel kapcsolatban az iskola Házirendjében találnak.

Étkezéssel kapcsolatban bármilyen igényük, észrevételük van, kérjük, emailben jelezzék.

Köszönjük szíves együttműködésüket!

Gere Judit

gazdasági ügyintéző

Email cím: **temesvari.etkezes@egomir.szszm.hu**

**tel: 06/20-779 9961** munkanapokon 8:00 – 15:00

**Gazdasági iroda fogadási időpontjai:** szülőknek - telefonon előre egyeztetett időpontban

diákoknak - első és második szünetben